LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2005 M. SAUSIO 24 D. ĮSAKYMO NR. A1-14 „DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS NUOSTATŲ PATVIRTINIMO“ PAKEITIMO

2021 m. gruodžio 23 d. Nr. A1-965

Vilnius

1. P a k e i č i u Lietuvos Respublikos socialinės apsaugos ir darbo ministro 2005 m. sausio 24 d. įsakymą Nr. A1-14 „Dėl Valstybinio socialinio draudimo fondo valdybos prie Socialinės apsaugos ir darbo ministerijos nuostatų patvirtinimo“:

1.1. Pakeičiu preambulę ir ją išdėstau taip:

„Vadovaudamasi Lietuvos Respublikos valstybinio socialinio draudimo įstatymo 31 straipsnio 2 dalimi,“.

1.2. Pakeičiu nurodytu įsakymu patvirtintus Valstybinio socialinio draudimo fondo valdybos prie Socialinės apsaugos ir darbo ministerijos nuostatus:

1.2.1. Pakeičiu 12.2 papunktį ir jį išdėstau taip:

„12.2. priskiria draudėjus nelaimingų atsitikimų darbe ir profesinių ligų socialinio draudimo įmokų tarifo grupei ir tvirtina šį priskyrimą;“.

1.2.2. Pakeičiu 15.3 papunktį ir jį išdėstau taip:

„15.3. užtikrina 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo, 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, ir kitų Europos Sąjungos teisės aktų bei susitarimų, susijusių su socialinės apsaugos sistemų koordinavimu, įgyvendinimą;“.

1.2.3. Pakeičiu 15.4 papunktį ir jį išdėstau taip:

„15.4. nustato socialinio draudimo pensijų pristatymo tvarką, suderintą su Fondo taryba, taip pat valstybinių pensijų ir kitų pensinio pobūdžio išmokų, kurių mokėjimas pavestas Fondo administravimo įstaigoms, pristatymo tvarką.“

1.2.4. Pakeičiu 16.21 papunktį ir jį išdėstau taip:

„16.21. įtraukia asmenis į pensijų kaupimą ir organizuoja pensijų anuitetų mokėjimą;“.

1.2.5. Pakeičiu 17.10 papunktį ir jį išdėstau taip:

„17.10. pripažinti valstybinio socialinio draudimo įmokų, delspinigių, baudų ir palūkanų skolas beviltiškomis, jeigu jų neįmanoma išieškoti dėl objektyvių priežasčių arba jas priverstinai išieškoti netikslinga socialiniu ir (ar) ekonominiu požiūriu, kai: nerasta valstybinio socialinio draudimo įmokų mokėtojo turto arba rastas turtas yra nelikvidus (mažai likvidus); priverstinio išieškojimo išlaidos didesnės už valstybinio socialinio draudimo įmokų, delspinigių, baudų ir palūkanų skolą; netikslinga priverstinai išieškoti nepriemoką, nes fizinio asmens ekonominė (socialinė) padėtis yra sunki: fiziniam asmeniui teikiama piniginė socialinė parama nepasiturintiems gyventojams;“.

1.2.6. Pakeičiu 17.11 papunktį ir jį išdėstau taip:

„17.11. Vyriausybės ar jos įgaliotos institucijos nustatyta tvarka pasitelkti asmens sveikatos priežiūros įstaigų gydytojus specialistus klausimams pagal jų kompetenciją spręsti, prižiūrint neįgalumo lygio, laikinojo nedarbingumo ar darbingumo lygio, jo priežasties, atsiradimo laiko ar termino nustatymo pagrįstumą ir teisėtumą;“.

1.2.7. Pakeičiu 18 punktą ir jį išdėstau taip:

„18. Fondo valdybos veikla organizuojama vadovaujantis socialinės apsaugos ir darbo ministro tvirtinamu Fondo valdybos metiniu veiklos planu, rengiamu vadovaujantis Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“, ir skelbiamu Fondo valdybos interneto svetainėje. Pasibaigus kalendoriniams metams, ne vėliau kaip iki einamųjų metų sausio 31 d. Socialinės apsaugos ir darbo ministerijai teikiama metinė Fondo valdybos veiklos ataskaita, kuri rengiama vadovaujantis Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašu, patvirtintu Lietuvos Respublikos Vyriausybės 2019 m. vasario 13 d. nutarimu Nr. 135 „Dėl Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“.“

2. N u s t a t a u, kad šio įsakymo 1.2.5 ir 1.2.6 papunkčiai įsigalioja 2022 m. sausio 1 d.

3. Į g a l i o j u Valstybinio socialinio draudimo fondo valdybos prie Socialinės apsaugos ir darbo ministerijos direktorių pasirašyti pakeistus Valstybinio socialinio draudimo fondo valdybos prie Socialinės apsaugos ir darbo ministerijos nuostatus ir atlikti visus Lietuvos Respublikos teisės aktų nustatytus veiksmus, susijusius su jų užregistravimu Juridinių asmenų registre.“

Socialinės apsaugos ir darbo ministrė	Monika Navickienė